ABVP র এসডিও ঘেরাও ঘিরে রণক্ষেত্র কাঁথি

সমীরণ সাউ কাঁথি, পূর্ব মেদিনীপুর: এবিভিপি’র (ABVP) এসডিও (SDO) অফিসে অভিযানকে কেন্দ্র করে রণক্ষেত্রের চেহারা নিল। এবিভিপির কার্যকর্তাদের উপরে লাঠিচার্জ করে ছত্রভঙ্গ করে দেয় পুলিশ। পূর্ব মেদিনীপুর (East Midnapore) জেলার কাঁথি (Kanthi) শহরের প্রাণকেন্দ্র চৌরঙ্গী মোড়ে এবং এসডিও অফিস চত্বরে, এবিভিপির এসডিও অফিস ঘেরাওকে কেন্দ্র করে ব্যাপক উত্তেজনা ছড়ায়।

মঙ্গলবার কাঁথি কলেজমোড় থেকে বিজেপির ছাত্র সংগঠন এবিভিপি’র উদ্যোগে একটি বিক্ষোভ মিছিল ক্যানেলপাড় ঘুরে ও পোস্ট অফিস মোড় হয়ে এসডিও অফিস পর্যন্ত আসে। তারপরে এবিভিপি’র কার্যকর্তারা কাঁথি এসডিও অফিসের গেটের সামনে বসে বিক্ষোভ দেখায়। তারপর পুলিশ এবিভিপি’র পাঁচ প্রতিনিধিকে এসডিও অফিসে ঢোকার অনুমতি দেয়।

আরও পড়ুন- পাণ্ডবেশ্বরে ক্লোরিন গ্যাস লিক, মৃত ১ অসুস্থ ৮

কিন্তু এবিভিপি’র কার্যকর্তাদের দাবি যে, তাঁরা সকলেই কাঁথি এসডিও’র কাছে যাবে। এই কথার প্রসঙ্গে পুলিশের সঙ্গে বাকবিতন্ডায় জড়িয়ে পড়ে এবিভিপি’র কার্যকর্তারা। এরপরই পুলিশ তাঁদের উপরে লাঠিচার্জ করে ছত্রভঙ্গ করে দেয়। বেশ কয়েকজন এবিভিপি’র কার্যকর্তারা আহত হয়েছে। স্থানীয়দের তৎপরতায় তাঁদের হাসপাতালে পাঠানো হয়েছে।

এদিন কাঁথির এসডিপিও দিবাকর দাসের নেতৃত্বে এসডিও অফিসের সামনে ব্যারিকেড-সহ বিশাল সংখ্যক পুলিশ বাহিনী মোতায়েন করা হয়। যদিও কাঁথির এসডিপিও দিবাকর দাস জানিয়েছেন, শান্তিপূর্ণভাবে অবস্থান বিক্ষোভ কর্মসূচি হয়েছে।

দেখুন আরও খবর-